CELEX: 32018R0153
Language: fi
Date: 2017-10-23 00:00:00
Title: Komission delegoitu asetus (EU) 2018/153, annettu 23 päivänä lokakuuta 2017, tiettyjä pohjakalojen kalastuksia Välimerellä koskevasta poisheittämissuunnitelmasta annetun delegoidun asetuksen (EU) 2017/86 muuttamisesta

1.2.2018   
               
               
                  FI
               
               
                  Euroopan unionin virallinen lehti
               
               
                  L 29/1
               
            KOMISSION DELEGOITU ASETUS (EU) 2018/153,
      annettu 23 päivänä lokakuuta 2017,
      tiettyjä pohjakalojen kalastuksia Välimerellä koskevasta poisheittämissuunnitelmasta annetun delegoidun asetuksen (EU) 2017/86 muuttamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013 (1) ja erityisesti sen 15 artiklan 6 kohdan,
      sekä katsoo seuraavaa:
      
                  (1)
               
               
                  Asetuksen (EU) N:o 1380/2013 tavoitteena on saaliiden poisheittämisen lopettaminen asteittain unionin kalastuksissa ottamalla käyttöön purkamisvelvoite.
               
            
                  (2)
               
               
                  Purkamisvelvoitteen panemiseksi täytäntöön asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoiduilla säädöksillä poisheittämissuunnitelmia enintään kolmen vuoden ajaksi yhteisten suositusten perusteella, joita jäsenvaltiot ovat laatineet kuultuaan asianomaisia neuvoa-antavia toimikuntia.
               
            
                  (3)
               
               
                  Sen jälkeen kun usea jäsenvaltio, jolla on välitön kalastuksenhoitoetu Välimerellä (Kreikka, Espanja, Ranska, Kroatia, Italia, Kypros, Malta ja Slovenia), toimitti vuonna 2016 komissiolle kolme yhteistä suositusta, komissio vahvisti delegoidussa asetuksessa (EU) 2017/86 (2) poisheittämissuunnitelman, joka koskee tiettyjen pohjakalakantojen kalastuksia Välimerellä ja jota sovelletaan 1 päivästä tammikuuta 201731 päivään joulukuuta 2019. Kyseiset kolme yhteistä suositusta koskivat läntistä Välimerta, Adrianmerta ja kaakkoista Välimerta.
               
            
                  (4)
               
               
                  Asetuksen (EU) N:o 1380/2013 15 artiklan 1 kohdan d alakohdan mukaisesti purkamisvelvoitetta sovelletaan Välimerellä kalastusta määrittäviin saalisrajoitusten alaisiin lajeihin viimeistään 1 päivästä tammikuuta 2017.
               
            
                  (5)
               
               
                  Ranska, Italia ja Espanja toimittivat 2 päivänä kesäkuuta 2017 komissiolle uuden yhteisen suosituksen tiettyjä pohjakalojen kalastuksia läntisellä Välimerellä koskevasta poisheittämissuunnitelmasta ”Discard Plan for Demersal Fisheries in the Western Mediterranean (2018)” kuultuaan alueellista korkean tason Pescamed-ryhmää. Komission pyynnöstä kyseiset jäsenvaltiot toimittivat lisätietoja 5 päivänä heinäkuuta 2017.
               
            
                  (6)
               
               
                  Ranskan, Italian ja Espanjan toimittamassa läntistä Välimerta koskevassa uudessa suosituksessa ehdotetaan, että asetuksen (EU) 2017/86 3 artiklassa säädettyä eloonjäämisasteeseen perustuvaa vapautusta sovellettaisiin myös kaikkeen läntisellä Välimerellä pohjatrooleilla harjoitettavaan keisarihummerin (Nephrops norvegicus) kalastukseen. Lisäksi siinä ehdotetaan, että eloonjäämisasteeseen perustuvan vapautuksen soveltamista laajennettaisiin läntiselle Välimerelle välimerenkampasimpukoiden (Pecten jacobaeus), mattosimpukoiden (Venerupis spp.) ja venussimpukoiden (Venus spp.) osalta (kaikkia niitä pyydetään koneellisella laahusreellä (pumppuharoilla, HMD)).
               
            
                  (7)
               
               
                  Poisheittämissuunnitelman osalta kyseisessä yhteisessä suosituksessa ehdotetaan läntistä Välimerta koskevan määritelmän laajentamista siten, että siihen sisällytettäisiin Välimeren yleisen kalastuskomission (GFCM) maantieteellinen osa-alue 12.
               
            
                  (8)
               
               
                  Kyseisessä yhteisessä suosituksessa ehdotetaan myös, että mulloja koskeva kalastus määriteltäisiin uudelleen sisällyttämällä siihen kaikki mullolajit (Mullus spp.) eli rusotäplämullon ja keltajuovamullon.
               
            
                  (9)
               
               
                  Lisäksi kyseisessä yhteisessä suosituksessa ehdotetaan viitekauden päivittämistä vuosiksi 2015 ja 2016 määritettäessä purettujen kummeliturska- ja mullosaaliiden aluskohtaista määrää purkamisvelvoitteen täytäntöönpanon yhteydessä.
               
            
                  (10)
               
               
                  Yhteisessä suosituksessa ehdotetaan lopuksi, että simpukoita (erityisesti välimerenkampasimpukkaa (Pecten jacobaeus), mattosimpukkaa (Venerupis spp.) ja venussimpukkaa (Venus spp.) koskevaa eloonjäämisasteeseen perustuvaa vapautusta sovellettaisiin läntisellä Välimerellä myös vuosina 2018 ja 2019.
               
            
                  (11)
               
               
                  Kuultuaan alueellista korkean tason Adriatica-ryhmää Kroatia, Italia ja Slovenia toimittivat 28 päivänä kesäkuuta 2017 komissiolle uuden Adrianmerta koskevan yhteisen suosituksen, jossa esitetään merianturan (Solea solea) eloonjäämisastetta koskevia uusia tietoja vuosilta 2015 ja 2016.
               
            
                  (12)
               
               
                  Kroatian, Italian ja Slovenian toimittamassa uudessa yhteisessä suosituksessa ehdotetaan, että merianturan eloonjäämisasteeseen perustuvaa vapautusta Adrianmerellä sovellettaisiin myös vuosina 2018 ja 2019.
               
            
                  (13)
               
               
                  Tieteellis-teknis-taloudellinen kalastuskomitea (STECF) arvioi 10.–14. heinäkuuta 2017 (3) kyseiset yhteiset suositukset. STECF totesi arvioinnissaan, että jäsenvaltioiden toimittamat merianturan, välimerenkampasimpukan, mattosimpukan, venussimpukan ja keisarihummerin eloonjäämisastetta koskevat tiedot eivät ole täydellisiä. Koska kyseisten lajien eloonjäämisasteesta ei ole luotettavaa näyttöä, komissio katsoo, että asetuksen (EU) N:o 1380/2013 15 artiklan 4 kohdan b alakohdan nojalla myönnetty eloonjäämiseen perustuva vapautus olisi sisällytettävä tähän asetukseen vain yhdeksi vuodeksi. Asianomaisten jäsenvaltioiden olisi hyvissä ajoin toimitettava komissiolle asiaa koskevaa tietoa, jotta STECF voisi arvioida kattavasti vapautuksen perusteita ja komissio voisi tarkastella uudelleen kyseisiä vapautuksia.
               
            
                  (14)
               
               
                  Näiden seikkojen perusteella on todettava, että tiettyjen pohjakalakantojen kalastuksia Välimerellä koskevaan poisheittämissuunnitelmaan ehdotetut muutokset ovat yhteensopivia kyseisellä alueella voimassa olevien säilyttämistoimenpiteiden kanssa.
               
            
                  (15)
               
               
                  Uusissa yhteisissä suosituksissa ehdotetut toimenpiteet ovat linjassa asetuksen (EU) N:o 1380/2013 15 artiklan 4 kohdan ja 18 artiklan 3 kohdan kanssa ja voidaan siten sisällyttää delegoidussa asetuksessa (EU) 2017/86 vahvistettuun poisheittämissuunnitelmaan.
               
            
                  (16)
               
               
                  Sen vuoksi delegoitua asetusta (EU) N:o 2017/86 olisi muutettava.
               
            
                  (17)
               
               
                  Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, asetuksen olisi tultava voimaan heti sen julkaisemisen jälkeen. Sitä olisi sovellettava 1 päivästä tammikuuta 2018,
               
            ON HYVÄKSYNYT TÄMÄN ASETUKSEN:
      1 artikla
      Muutetaan delegoitu asetus (EU) 2017/86 seuraavasti:
      
                  1)
               
               
                  Korvataan 2 artiklan c alakohta seuraavasti:
                  ”’läntisellä Välimerellä’ GFCM:n maantieteellisiä osa-alueita 1, 2, 5, 6, 7, 8, 9, 10, 11.1, 11.2 ja 12.”
               
            
                  2)
               
               
                  Muutetaan 3 artikla seuraavasti:
                  korvataan 1 kohta seuraavasti:
                  ”Asetuksen (EU) N:o 1380/2013 15 artiklan 4 kohdan b alakohdassa tarkoitettua vapautusta purkamisvelvoitteesta sellaisten lajien yhteydessä, joiden osalta on tieteellistä näyttöä siitä, että eloonjäämisasteet ovat korkeita, sovelletaan vuonna 2018 seuraaviin saaliisiin:
                  
                              a)
                           
                           
                              rapido-troolilla (puomitrooli) (TBB) (*1) maantieteellisillä osa-alueilla 17 ja 18 saadut merianturan (Solea solea) saaliit,
                           
                        
                              b)
                           
                           
                              läntisellä Välimerellä koneellisella laahusreellä (pumppuharoilla, HMD) saadut välimerenkampasimpukoiden (Pecten jacobeus) saaliit;
                           
                        
                              c)
                           
                           
                              läntisellä Välimerellä koneellisella laahusreellä (pumppuharoilla, HMD) saadut mattosimpukoiden (Venerupis spp.) saaliit;
                           
                        
                              d)
                           
                           
                              läntisellä Välimerellä koneellisella laahusreellä (pumppuharoilla, HMD) saadut venussimpukoiden (Venus spp.) saaliit;
                           
                        
                              e)
                           
                           
                              läntisellä Välimerellä kaikilla pohjatrooleilla (OTB, OTT, PTB, TBN, TBS, TB, OT, PT ja TX) saadut keisarihummerin (Nephrops norvegicus) saaliit.
                           
                        
                     (*1)  Tässä asetuksessa käytetyt pyydyskoodit viittaavat yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä 8 päivänä huhtikuuta 2011 annetun komission täytäntöönpanoasetuksen (EU) N:o 404/2011 (EUVL L 122, 30.4.2011, s. 1) liitteessä XI oleviin koodeihin. Sellaisten alusten, joiden suurin pituus on alle 10 metriä, tässä taulukossa käytetyt koodit viittaavat FAO:n pyydysluokituksen koodeihin.”"
						
                  korvataan 2 kohta seuraavasti:
                  ”Edellä 1 kohdassa tarkoitetuissa olosuhteissa pyydetyt merianturan (Solea solea), välimerensimpukoiden (Pecten jacobeus), mattosimpukoiden (Venerupis spp.), venussimpukoiden (Venus spp.) ja keisarihummerin (Nephrops norvegicus) saaliit on päästettävä heti takaisin mereen alueella, jolta ne on pyydetty.”
                  korvataan 3 kohta seuraavasti:
                  ”Jäsenvaltioiden, joilla on välitön kalastuksenhoitoetu Välimerellä, on viimeistään 1 päivänä toukokuuta 2018 toimitettava komissiolle 2 ja 28 päivänä kesäkuuta sekä 6 päivänä heinäkuuta 2017 esitetyissä yhteisissä suosituksissa olevien tietojen lisäksi lisätietoja poisheittämisistä sekä muuta mahdollista asiaa koskevaa tieteellistä tietoa, joka tukee 1 kohdassa säädettyä poikkeusta. Jäsenvaltioiden on keisarihummerin (Nephrops norvegicus) osalta esitettävä tietoja, jotka tarjoaisivat lisänäyttöä elonjäämisasteesta kesäkuukausina. Tieteellis-teknis-taloudellinen kalastuskomitea (STECF) arvioi kyseiset tiedot viimeistään heinäkuussa 2018.”
               
            
                  3)
               
               
                  Korvataan 4 artiklan a kohdan i ja ii alakohta seuraavasti:
                  
                              i)
                           
                           
                              ”kummeliturskan (Merluccius merluccius) ja mullojen (Mullus spp.) osalta vuosina 2017 ja 2018 enintään 7 prosenttia ja vuonna 2019 enintään 6 prosenttia kyseisiä lajeja pohjatrooleilla pyytävien alusten vuotuisista kokonaissaaliista; sekä
                           
                        
                              ii)
                           
                           
                              kummeliturskan (Merluccius merluccius) ja mullojen (Mullus spp.) osalta enintään 1 prosentti kyseisiä lajeja tavallisilla verkoilla ja riimuverkoilla pyytävien alusten vuotuisista kokonaissaaliista.”
                           
                        
            
                  4)
               
               
                  Korvataan liitteessä oleva taulukko 1 tämän asetuksen liitteellä.
               
            2 artikla
      Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 1 päivästä tammikuuta 2018.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 23 päivänä lokakuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 354, 28.1.2013, s. 22.
      
         (2)  Komission delegoitu asetus (EU) N:o 2017/86, annettu 20 päivänä lokakuuta 2016, tiettyjä pohjakalojen kalastuksia Välimerellä koskevasta poisheittämissuunnitelmasta (EUVL L 14, 18.1.2017, s. 4).
      
         (3)  Tieteellis-teknis-taloudellisen kalastuskomitean (STECF) 55. täysistuntopöytäkirja on saatavilla osoitteessa https://stecf.jrc.ec.europa.eu/reports/plenary
      
         LIITE
         1)   Läntinen Välimeri
         
         
                     Kalastus
                  
                  
                     Pyydys
                  
                  
                     Purkamisvelvoite
                  
               
                     Kummeliturska
                     (Merluccius merluccius) (1)
                     
                  
                  
                     Kaikki pohjatroolit
                     (OTB, OTT, PTB, TBN, TBS, TB, OT, PT, TX)
                  
                  
                     Jos vuosina 2015 ja 2016 aluskohtaisesta kaikkien lajien puretusta kokonaissaaliista yli 25 prosenttia oli kummeliturskaa, purkamisvelvoitetta sovelletaan kaikkiin kummeliturskasaaliisiin.
                  
               
                     Kaikki pitkätsiimat
                     (LL, LLS, LLD, LX, LTL, LHP, LHM)
                  
               
                     Kaikki riimuverkot ja tavalliset verkot
                     (GNS, GN, GND, GNC, GTN, GTR, GEN)
                  
               
                     Mullot (Mullus spp.)
                     FAO-koodit MUT, MUR, MUX (1)
                     
                  
                  
                     Kaikki pohjatroolit
                     (OTB, OTT, PTB, TBN, TBS, TB, OT, PT, TX)
                  
                  
                     Jos vuosina 2015 ja 2016 aluskohtaisesta kaikkien lajien puretusta kokonaissaaliista yli 25 prosenttia oli mulloja, purkamisvelvoitetta sovelletaan kaikkiin mullosaaliisiin.
                  
               
                     Kaikki pitkätsiimat
                     (LL, LLS, LLD, LX, LTL, LHP, LHM)
                  
               
                     Kaikki riimuverkot ja tavalliset verkot
                     (GNS, GN, GND, GNC, GTN, GTR, GEN)
                  
               
                     Välimerenkampasimpukka (Pecten jacobeus), mattosimpukat (Venerupis spp.), venussimpukat (Venus spp.).
                  
                  
                     Kaikki koneelliset laahusreet
                     HMD
                  
                  
                      
                  
               
                     Keisarihummeri (Nephrops norvegicus)
                  
                  
                     Kaikki pohjatroolit
                     OTB, OTT, PTB, TBN, TBS, TB, OT, PT, TX
                  
                  
                     Kaikkiin keisarihummerisaaliisiin sovelletaan purkamisvelvoitetta.
                  
               
            (1)  Alukset, joihin sovelletaan purkamisvelvoitetta tässä kalastuksessa tämän asetuksen mukaisesti, sisällytetään edelleen kyseiseen luetteloon huolimatta tähän asetukseen delegoidulla asetuksella (EU) 2018/153 tehdyistä muutoksista, ja niihin sovelletaan edelleen purkamisvelvoitetta tässä kalastuksessa.